### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr.4

Rīgā 2015. gada 18.jūnijā

**Sēdi vada -** Tautsaimniecības padomes priekšsēdētājs E.Baldzēns

# **Ar balsstiesībām piedalās** - Tautsaimniecības padomes locekļi: D.Reizniece – Ozola, J.Naglis, V.Krēsliņš, G.Strazds, J.Rozenblats, J.Stalidzāne, I.Šure, A.Ozols, H.Danusēvičs, M.Bičevskis, J.Endziņš, A.Jaunsleini pārstāv A.Feldmane.

# **Pieaicinātās personas:**

|  |  |
| --- | --- |
| Rīgas Tehniskās universitātes pārstāvis | A.Kiščenko |
| Latvijas Ārvalstu investoru padomes projekta direktore | M.Jaksona |
| Latvijas Darba devēju konfederācijas pārstāvis | P.Leiškalns |
| Latvijas Darba devēju konfederācijas pārstāve | I.Olafsone |
| Tautsaimniecības padomes Enerģētikas komitejas vadītāja vietnieks | A.Treiguts |
| Valsts policijas Galvenās kriminālpolicijas pārvaldes priekšnieks | A.Grišins |
| Lauksaimnieku organizāciju sadarbības padomes pārstāvis | G.Vilnītis |
| Finanšu ministrijas pārstāve | A.Kaļāne |
| Finanšu ministrijas pārstāve | J.Krastiņa |
| Finanšu ministrijas pārstāve | S. Āmane - Pilka |
| Finanšu ministrijas pārstāvis | E.Zarakovskis |
| Valsts ieņēmumu dienesta pārstāve | I.Gulbe-Otaņķe |
| Valsts ieņēmumu dienesta pārstāve | I.Knoka |
| Valsts ieņēmumu dienesta pārstāvis | E.Ceipe |
| Labklājības ministrijas pārstāve | A.Dreimane |
| Latvijas nacionālā kravas ekspeditoru un loģistikas asociācijas pārstāvis | A.Gulbis |
| Tabakas izstrādājumu ražotāju asociācijas pārstāve | M.Jansone |
| Ekonomikas ministrijas valsts sekretāra vietnieks | R.Aleksejenko |
| Ekonomikas ministrijas Uzņēmējdarbības konkurētspējas departamenta direktora p.i. | K.Soms |
| Ekonomikas ministrijas Uzņēmējdarbības konkurētspējas departamenta pārstāvis | E.Fernāts |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtība:**

1. Tautsaimniecības padomes 2015.gada 20.maija sēdes protokola Nr.3 apstiprināšana.
2. Mikrouzņēmumu nodokļa regulējums.
3. Uzņēmējdarbības vides izvērtējums muitas jomā un steidzami veicamie pasākumi, lai nodrošinātu Latvijas konkurētspēju un veicinātu uzņēmējdarbību tranzīta jomā, loģistikas pakalpojumu attīstību un preču atmuitošanu no trešajām valstīm tieši Latvijā.
4. Kontrabandas apkarošanā iesaistīto Tiesību aizsardzības iestāžu (TAI) sadarbība*.*

**1.§**

**Tautsaimniecības padomes 2015.gada 20.maija sēdes protokola Nr.3 apstiprināšana**

--------------------------------------------------------------------------------------------------

(E.Baldzēns)

**Ziņo:** Tautsaimniecības padomes priekšsēdētājs E.Baldzēns.

**Nolemj:** Apstiprināt Tautsaimniecības padomes (turpmāk tekstā – TSP)sēdes 2015.gada 20.maija sēdes protokolu Nr.3.

**2.§**

**Mikrouzņēmumu nodokļa regulējums**

--------------------------------------------------------------------------------------------------

(E.Baldzēns, A.Kaļāne, D.Reizniece - Ozola, J.Endziņš, G.Vilnītis, A.Ozols M.Bičevskis, J.Naglis, G.Strazds)

**Ziņo:** Finanšu ministrijas pārstāve A.Kaļāne.

**Sēdes laikā izteiktie viedokļi un nolemtais:**

Pieņemt zināšanai Finanšu ministrijas ziņojumu par mikrouzņēmumu nodokļa regulējumu.

J.Endziņš uzsver, ka vēl joprojām uzņēmējdarbības vidē valda nenoteiktība un neskaidrība saistība ar valsts institūciju izstrādātiem grozījumiem likumā par nodokļiem, jo visi normatīvo aktu grozījumi tiek pieņemti pārāk novēloti, kas ietekmē uzņēmējdarbības vidi kopumā, uzņēmējiem nespējot laikus prognozēt savus ienākumus un izdevumus.

D.Reizniece – Ozola norāda, ka TSP neatbalsta Finanšu ministrijas piedāvājumu ar 2016.gadu neattiecināt mikrouzņēmumu nodokļa statusa saglabāšanu un jebkādu nozaru ierobežošanu, ja vien šiem argumentiem ir veikta kvalitatīva analīze un ir neapšaubāms pamatojums no Valsts ieņēmumu dienesta puses.

Ministre aicina Valsts ieņēmumu dienestam veikt analīzi, izvērtēt ieguvumus, zaudējumus un nosūtīt saskaņošanai šo informāciju iesaistīto nozaru ministrijām, pamatojot šādu nozaru ierobežojuma sarakstu, kurām neattiecināt mikrouzņēmumu nodokļa statusa saglabāšanu.

M.Bičevskis norāda, ka nepieciešams analizēt šīs nozares līdz tādiem kritērijiem un parametriem, lai būtu skaidri riski, kas atspoguļosies uz tautsaimniecību kopumā, norādot, ka ir jāskatās uz šī paša regulējuma perspektīvi vidējā termiņā un ekonomisko sabalansētību ar sociālā nodrošinājuma ilgtspēju, nemēģinot izdomāt kritērijus, kuriem pēc būtības nav saturiska pamatojuma.

J.Endziņš uzsver, ka TSP neatbalsta pakāpeniska minimālā obligātā sociālas apdrošināšanas objekta ieviešanu trīs gadu pārejas periodā, jo šāds priekšlikums izriet no pašreizējās Finanšu ministrijas darba grupas lēmuma, nevis no Ministru kabineta sēdes protokollēmuma.

J.Stalidzāne norāda, ka TSP atkārtoti aicinās Finanšu ministrijas pārstāvjus ziņot jautājumu par mikrouzņēmumu nodokļa regulējumu un minimālā obligātā sociālas apdrošināšanas iemaksām.

**3.§**

**Uzņēmējdarbības vides izvērtējums muitas jomā un steidzami veicamie pasākumi, lai nodrošinātu Latvijas konkurētspēju un veicinātu uzņēmējdarbību tranzīta jomā, loģistikas pakalpojumu attīstību un preču atmuitošanu no trešajām valstīm tieši Latvijā**

--------------------------------------------------------------------------------------------------

(E.Baldzēns, J.Krastiņa, R.Aleksejenko, D.Reizniece – Ozola, I.Olafsone, A.Gulbis, G.Strazds, H.Danusēvičs)

**Ziņo:** Finanšu ministrijas pārstāve J. Krastiņa, Valsts ieņēmumu dienesta pārstāve.

**Nolemj:**

1. Pieņemt zināšanai Finanšu ministrijas un Valsts ieņēmumu dienesta amatpersonu sniegto informāciju.
2. Aicināt nozaru asociācijas līdz š.g.11.septembrim nosūtīt Ekonomikas ministrijai definētus problēmjautājumus, kuru risināšanas uzdevumi būtu iekļaujami Uzņēmējdarbības vides uzlabošanas plānā nākamajam gadam, lai nodrošinātu ar muitošanu saistītu problēmu risināšanu.
3. Aicināt Ekonomikas ministriju, sadarbībā ar Finanšu ministriju, Satiksmes ministriju, Valsts ieņēmumu dienestu un nozares uzņēmumus pārstāvošo asociāciju pārstāvjiem, nodrošināt definēto problēmu risinošo uzdevumu izstrādāšanu un iekļaušanu Uzņēmējdarbības vides uzlabošanas plānā nākamajam gadam.

**4.§**

**Kontrabandas apkarošanā iesaistīto Tiesību aizsardzības iestāžu (TAI) sadarbība**

--------------------------------------------------------------------------------------------------

(E.Baldzēns, E.Ceipe, D.Reizniece – Ozola, I.Olafsone, H.Danusēvičs, M.Jansone, J.Stalidzāne)

**Ziņo:** Valsts ieņēmumu dienesta pārstāvis E.Ceipe*,* Galvenās kriminālpolicijas pārvaldes priekšnieks A.Grišins.

**Sēdes laikā izteiktie viedokļi:**

H.Danusēvičs norāda, ka izvērtējot prezentācijā minētos datus, kā dažādi ierobežojumi ietekmē legālā un nelegālā tirgus proporcijas, būtu nepieciešams palēnināt atsevišķu ministriju aktivitātes, lai nenotiktu tādas darbības, kas ierobežotu legālā tirgus attīstību.

**Nolemj:**

1. Pieņemt zināšanai Valsts ieņēmumu dienesta Muitas Policijas pārvaldes pārstāvja sniegto informāciju.
2. Aicināt Ministru kabinetu atbalstīt finanšu līdzekļu piešķiršanu no nākamā gada valsts budžeta Organizētās noziedzības novēršanas un apkarošanas plāna 2014. – 2016.gadam   rīcības plāna pasākumu un uzdevumu realizēšanai.
3. Aicināt akcīzes preču nozaru pārstāvjus kopā ar Valsts ieņēmumu dienesta un Iekšlietu ministrijas padotībā esošajām tiesībaizsardzības iestādēm līdz 2015.gada 31.oktobrim izstrādāt akcīzes preču nelikumīgās aprites apkarošanas efektivitātes novērtēšanas metodi atbilstoši katras akcīzes preču grupas specifikai.

Sēdi slēdz plkst. 12:30.

Sēdes vadītājs E.Baldzēns

Sēdes protokolētāja D.Freimane